procesaur/Wiki.mk huggingface dataset:
Нормативна контрола

Нормативна контрола — поим во библиотекарството што подразбира создавање и водење на предметни определници за библиографски материјали во библиотечните каталози. Оваа контрола има две важни улоги. Едната е тоа што им овозможува на каталогизаторите да појаснување на ставки со слични или истоветни предмети. На пример, ако има двајца автори што објавувале под исто име, тогаш се става средно или татково име, датум на раѓање и/или смрт (или кога твореле ако е непознат), или пак некој описен епитет. Другата значајна улога на нормативната контрола е тоа што му служи на каталогизаторот за здружување (колокација) на материјалите кои логички припаѓаат заедно, но се претставуваат различно. На пример, во нормативните записи се утврдуваат единствени наслови, кои потоа ги здружуваат сите верзии на некое дело под еден именител, дури и ако се издадени под различни наслови. Така, ова претставува пример за контролиран речник.
Иако, во теорија, секоја информација за некое дело може да подлежи на нормативна контрола, каталогизаторите најчесто се задржуваат на авторот и насловот. Предметните определници имаат слична улога на нормативните записи, но сепак се посебни делови од евиденцијата.
Нормативната контрола во Република Македонија ја подготвува и врши Секторот за комплетирање и обработка на библиотечен материјал при Националната и универзитетска библиотека „Св. Климент Охридски“ во Скопје.
1 Нормативна евиденција
Најчест начин на примена на нормативна контрола во библиографски каталози е изработка на засебен индекс на нормативни записи (нормативна база), според кој ќе се водат на предметите во главниот каталог. Овој засебен индекс се нарекува „нормативна податотека“. Во неа се содржат заводливите записи на сите одлуки на каталогизаторите во дадена библиотека (или пак, сè почесто, каталошко здружение), кои каталогизатори ги консултирале при изборот или преработка на предметите.
Треба да се има предвид дека улогата на нормативните податотеки е организациска, а не информативна. Предвидени се да содржат доволно информации за да се утврди еден автор или наслов како единствен (еднообразен), изоставајќи ги информациите кои, иако можеби интересни за читателот, не одат во прилог на таа цел.
Еве приближна слика за составните делови на нормативната податотека:
* предмет - назив или наслов кој е овластен како нормативен
* накрсни наводи (ако ги има) - други облици на називот што се јавуваат во каталогот (два облика: застарени називи и други овластени називи)
* изјава за поткрепа - кои извори ги искористил каталогизаторот за да го утврди нормативниот назив и застарените називи (ако ги има)
2 Поврзано
* Обединета нормативна податотека (GND, ''Gemeinsame Normdatei'') - нормативна податотека на Германската национална библиотека
* Виртуелна меѓународна нормативна податотека (VIAF) - збир од нормативни податотеки, моментално со задршка на имиња на поединци и здруженија
* Предметна определница
* OCLC
* Нормативна контрола на Википедија
ФК Абердин

ФК Абердин (англиски:Aberdeen Football Club) е шкотски фудбалски клуб од истоимениот града Абердин, кој се натпреварува во шкотската Премиер лига.
Клубот е основан на 14 август 1903 со спојување на абердински клубови Викторија Јунајтед, Орион и Абердин Тичерс. Својте домашни натпревари ги играат на стадионот Питодри каде се сместени и клупските простории. Боите на клубот се црвена и бела.
Најголемите успеси тимот ди има остварено во осумдесеттите години под водство на менаџерот Сер Алекс Фергусон.
1 Титули
1.1 Домашни
* Премиер лига
: Шампион (4): 1954/55, 1979/80, 1983/84, 1984/85
* Шкотски Куп
: Шампион (7): 1946/47, 1969/70, 1981/82, 1982/83, 1983/84, 1985/86, 1989/90
* Супер Куп
: Шампион (5): 1946, 1956, 1977, 1986, 1990
1.2 Европски
* Куп на победниците на куповите
: Шампион (1): 1983
* Европски Супер куп
: Шампион (1): 1983
ФК Болоња

ФК Болоња е италијански фудбалски клуб од градот Болоња, формиран во 1909 година.
Низ историјата клубот има освоено седум титули во италијанското првенство и се шестиот најуспешен тим во земјата.
Прекарот на тимот е ''Рособлу'' поради црвено-сината пругаста комбинација кој ја имаат на дресовите во нивните домашни натпревари. Инаку црвената и сината боја се и официјални бои на градот Болоња. Клубот настапува на Стадионот Ренато Дал'Ара кој е со капацитет од 38,279 седишта.
1 Титули
*Серија А (7): 1924–25, 1928–29, 1935–36, 1936–37, 1938–39, 1940–41, 1963–64.
**вицешампиони: 1920–21, 1923–24, 1925–26, 1926–27, 1931–32, 1939–40, 1965–66.
*Куп на Италија (2): 1969–70, 1973–74.
*УЕФА Интертото Куп (1): 1998.
Геолошки топографски институт на САД

Геолошкиот топографски институт на САД (|United States Geological Survey, крат. USGS) — научна служба на владата на САД. Се заминава со проучување на топографијата на САД, нивните природни ресурси и осознавање на природните опасности што им се закануваат. Дејноста на институтот е распоредена на четири поважни полиња: биологијата, географијата, геологијата и хидрологијата. Геолошкиот топографски институт е организација задолжена за осознавање на факти и нема надлежност врз прописи и регулативи.
Како служба во состав на Министерството за внатрешни работи на САД (со сосем поинаква надлежност од македонскиот истоименик), ова е единствениот негов огранок што се занимава со научна дејност. Во институтот работат околу 8.670 лица, а седиштето се наоѓа во Рестон (Вирџинија). Поважни филијали има и во Лејквуд (Колорадо) и Менло Парк (Калифорнија).
Мотото на установата гласи „''Science for a changing world''“ („Наука за свет кој се менува“).
1 Историја
Институтот е основан како одговор на извештај од Националната академија на науките со законски акт на Конгресот, донесен на 3 март 1879. Новооснованата установа била задолжена со „класификација на државното земјиште и испитување на геолошкиот состав, минералните ресурси и производите во општествена сопственост.“ Главен двигател на задачата била неопходноста од попишување на огромните површини стекнати со купувањето на Луизијана во 1803 и Американско-мексиканската војна во 1848.
При неговото основање, првиот директор на институтот, Кларенс Кинг, го составил со обединување на различни неповрзани регионални геодетски служби По кратко време на директорското место го наследил Џон Весли Пауел.
2 Поврзано
* Информативен систем за географски имиња (GNIS)
* Министерство за внатрешни работи на САД
* Национална океанска и атмосферска управа
* Географија на САД
3 Наводи
***
Лангенбернсдорф

Лангенбернсдорф (|Langenbernsdorf) — општина во округот Цвикау, во Саксонија, Германија.
1 Географија
На север од Лангенбернсдорф е шумата наречена Вердауер Валд.
1.1 Соседни општини
Соседни градови и општини во округот Цвикау се:
* Цвикау
* Нојкирхен
* Вердау
* Кримичау
* Зелингштет и Тајхволфрамсдорф во Тирингија се исто така соседни општини на Лангенбернсдорф.
1.2 Општински единици
Општината се состои од следниве единици:
* Лангенбернсдорф
* Нидералбертсдорф
* Штекен
* Тринциг
2 Историја
Лангенбернсдорф бил основан во 1257 година и бил именуван Бернцторф („Bernztorff“).
Иполита Марија Сфорца

Иполита Марија Сфорца (роденa на во - починала во ) била ќерка на Џан Галеацо Сфорца и Изабела Неаполска.
Таа исто така била внука на Бјанка Марија Сфорца, која во 1493 година се оженила со светиот римски цар Максимилијан I. Таа била наречена по неа.
Кисела Јабука

Кисела Јабука — село и приградска населба во Општина Ѓорче Петров во Скопје. Поради немање на соодветна инфраструктура, населбата во минатото се сметала за дел на селото Волково, но во 2014 година, официјално била прогласена за село. Кисела Јабука на исток, запад и север се граничи со Волково, а на југ со Ново Село. Населбата во општината Ѓорче Петров е претставена преку МЗ Кисела Јабука.
1 Население
Според последниот попис од 2021 година, во селото живееле 1.317 жители, од кои 1.265 Македонци, 3 Власи, 28 Срби, 3 останати и 18 лица без податоци.
Струговско Езеро

Струговското Езеро претставува мала вештачка акумулација во Општина Демир Хисар на само 3 км од градот. Езерото се наоѓа во месноста Крагуево и потпаѓа во атарот на селото Стругово. чие име го носи. Поради блискоста на Демир Хисар, езерото претставува идеално место за викенд туризам. Езерото е богато и со риба.
Насмевка

Насмевката е мимика која е создадена со стегање на мускулите кои се наоѓаат блиску до двете страни на устата и оние кои се наоѓаат над неа.
1 Насмевката како тема во уметноста
* „Во насмевката“ (''U osmehu'') - песна на српскиот поет Васко Попа од 1951 година.
Нормативна податотека на лични имиња

Нормативната податотека на лични имиња (|Personennamendatei, крат PND) е нормативна податотека на личности наменета претежно како помагало за пристап до литература во библиотеки. Граѓата на PND е составена во периодот од 1995 до 1998 г. и објавена од Германската национална библиотека. Во неа, секое лице има своја евиденција со име и презиме, датум на раѓање и занимање, поврзано со единствен број „PND-број“.
Податотеката на PND содржи над 2 милиона записи, споредливо со Нормативната податотека на имиња на Конгресната библиотека (LCNAF). Во април 2012, PND е ставена во состав на Обединетата нормативна податотека (Gemeinsame Normdatei, GND) и укината како самостојна база.
1 Поврзано
* GND
* VIAF
* Нормативна контрола
Зичиујфалу

Зичиујфалу (|Zichyújfalu ) е село во унгарската жупанија Фејер. Соседни населени места на Зичиујфалу се Гардони, Пустасаболч, Шерегелиес и Сабадеѓхаза.
Селото има населението од 941 жители (2012) со густина на население од 86,97 лица/км<sup>2</sup>. Вкупната површина на селото е 10,82 км<sup>2</sup> и истото се наоѓа на надморска височина од 125 метри.
1 Историја
Зичиујфалу за првпат се спомнува во 1239.
Лукреција

Лукреција е полулегендарна историска фигура од периодот на Римската Република. Според приказната на римскиот историчар Тит Ливиј, таа била силувана од синот на римскиот цар. По овој нејзин чин на јавно посрамотување и жигосување, Лукреција се самоубила, што бил и еден од главните поводи за настанатата револуција против повеќе вековната монархија и за воспоставување на новата Република.
Според мислењето на историчарите, со овој јавен скандал била прелеана чашата на незадоволство кај народот. Луѓето биле револтирани од тиранијата на последниот римски цар Луциј Тарвиниј Великиот, и одлучно побарале коренити промени во управувањето на државата. Владетелот побегнал од Рим заедно со неговото семејство, а оваа институционална криза била повод за Етрурците и Латините да ја нападнат Римското Царство. Побогатите римски семејства ја презеле власта во свои раце и успешно го организирале отпорот против надојдените освојувачи.
Овој мит бил инспирација за многу ренесансни сликари и музичари да создадат врвни уметнички дела. Иако сите тие епохални остварувања од областа на уметноста му дале фантастична димензија на настанот, историчарите се едногласни дека ликот на Лукреција бил вистинит, без оглед на тоа што многу детали од нејзиниот живот биле непознати или пак неразјаснети.
1 Поврзано
* Лукреции
* Римска митологија
2 Наводи
**
LIBRIS

LIBRIS (од англ. ''Library Information System'') е националниот обединет каталог на Кралската (национална) библиотека на Шведска. Во него може да се пребараат преку 6,5 милиони наслови.
Покрај библиографската евиденција (по една за секое дело), LIBRIS содржи и нормативна податотека за личности. Секое лице има свој запис со датум на раѓање, занимање и единствена назнака.
MARC-назнаката на за обединетиот каталог на Шведска гласи SE-LIBR, нормализирано: selibr.
Unapologetic

''Unapologetic'' е името на седмиот по ред студиски албум од барбадоската поп пејачка Ријана. Премиерата на водечкиот сингл од овој албум, насловен „Diamonds“ била на 26 септември во просториите на iHeartRadio.
1 Синглови
Песната „Diamonds“ била издадена како водечки сингл од албумот на 27 септември 2012. Песната претставува одделување од претходните песни на Ријана во кои преовладувале помрачни теми.
Владимир Каваев

Владимир Каваев (Струга, 1880 - Загреб, 11 јули 1931) — македонски лекар, учесник во Октомвриската револуција и градоначалник на Струга од 1923 до 1927 година.
Каваев потекнувал од сиромашна струшка фамилија. По завршувањето на основното четиригодишно училиште, заминал да се школува во Охрид, каде морал истовремено и да работи. Во 1893 година го продолжил школувањето во гимназијата во Битола, каде исто така учел и работел. Добил стипендија од Бугарската егзархија за да се школува на духовната богословија во Цариград. Откако ја завршил богословијата во Цариград, како одличен ученик го испратиле во Света Гора. Меѓутоа, таму не му се допаднал монашкиот живот, па по неколку месеци се вратил во Цариград. Импресиониран од делата на Максим Горки, во цариградските списанија објавува една статија посветена на него и превод на неговата „Песна за буревесникот“. Поради тоа е уапсен од полицијата и лежи во затвор шест месеци.
Поради својата револуционерна дејност, Каваев е принуден да го напушти Цариград и оди во Бејрут, каде што две години се школувал во Американскиот медицински колеџ. По Бејрут, во 1909 година заминал во Петроград, каде што завршил Воено-медицинска академија. Истовремено се школувал и на Институтот за историја на народите на Блискиот Исток. По завршувањето на студиите на Институтот за Блискиот Исток, во 1916 година излегува од печат неговиот „Англо-арапски, персиско-турски речник“.
Од почетокот на Првата светска војна работи во воена болница во Петроград, каде што се запознава со Елена Етингер, со која се жени на 14 февруари 1918 година.
За време на Руската револуција Каваев е претседател на Балканската група на емигранти револуционери, која е блиска на болшевиците. Зема учество во уличните борби во Петроград за време на Октомвриската револуција.
Во јуни 1920 заминува од Русија и оди во Берлин, каде што специјализирал хирургија. Краток период Каваеви живеат во Полска, а во 1923 година се преселуваат во Струга. На изборите во ноември 1923 година Каваев е избран за градоначалник на Општина Струга и на таа функција останал до 1927 година. Во 1931 година, тој отишол да биде опериран во Загреб, но на 11 јули истата година починал.
Бона Сфорца

Бона Сфроца (родена на или на 2 февруари 1493 - починала на ) била војвотка на Бари, принцеза на Росано, кралица на Ерусалим и Полска како втора сопруга на полскиот крал Сигисмунд I.
Бона Сфорца е родена на 2 февруари 1494 година во Вигевано, Италија. Таа е ќерка на Џан Галеацо Сфорца, војвода од Милано, и неаполската принцезата Изабела Неаполска, од која Бона Сфорца ги наследила титулите војвотка на Бари, принцеза на Росано, кралица на Ерусалим. Бона е и внука на Бјанка Марија Сфорца, царица на Светото Римско Царство.
Во 1518 година Бона Сфорца се омажила за полскиот крал Сигисмунд I и имале шест деца.
Бона Сфорца се одликувала со голема убавина и енергија. Уште додека бил жив нејзиниот сопруг, таа започнала да врши големо влијание во управувањето на Полското Кралство успевајќи да се отргне од големите дворјани. Како кралица на Полска Бона Сфорца е позната и со покровителство над ренесансната уметност, која благодарение на неа, започнала да продира во Полско-литванската Државна Заедница.
По смртта на Сигисмунд I, новиот крал Сигисмунд август бил принуден да се бори против силното влијание на својата мајка. Бона Сфорца имала план преку династическите бракови на своите деца да ја обедини под своја власт речиси цела католичка Европа. Во нејзините планови сепак не бил вклучен вториот брак на Сигисмунд август со литванската принцеза Барбара Радзвил. Поради тоа Бона Сфорца застанала на чело на Католичката опозиција во Полска против бракот на кралот со бидејќи принцезата била калвинистка. Тоа е причината Бона Сфорца да биде осомничена дека учествувала во труењето на Барбара Радзвил, која починала во 1551 година.
По проширувањето на конфликтот со нејзиниот син Бона Сфорца започнала да се чувствува несигурна во Полска и посакала да се врати во своите родни имоти во Италија. Плашејќи се дека при заминувањето во Италија, Сигисмунд август и забранил да ја напушти земјата. Во 1556 година Бона Сфорца успеала да ја напушти Полска откако јавно се одрекла од сопственоста над имотот во кралството. Таа сепак со себе понела 420.000 дукати, кои подоцна ги позајмила на шпанскиот крал, Филип II.
Откако ја напуштила Полска, Бона Сфорца заминала во Бари, Италија. Таму таа починала на 19 ноември 1557 година. Се смета дека била отруена по налог на шпанскиот крал кој не сакал да и ги врати парите.
Франческо II Сфорца

Франческо II Сфорца (роден на во - починал на ) бил војвода од Милано.
Тој бил син на Лудовико Сфорца и член на династија Сфорца. Кога Лудовико бил соборен од миланскио ттрон во текот на Италијанските војни, тој го однел Франческо во дворецот на царот Максимилијан I, кој се оженил со Бјанка Марија Сфорца. Кога неговио татко бил затворен и кога починал во 1508 година, во 1525 година Милано бил заземен од страна на Карло V, а по него Франческо бил назначен за војвода како последен од оваа династија.
Патриоти (навивачка група)

Патриоти Ресен — македонска навивачка група од градот Ресен која ги поддржува сите спортски клубови што го носат името Преспа.
Бодрењето на овие клубови од страна на ресенчани има долга традиција, а било најизразено во фудбалските натпревари против градскиот соперник ФК Братство (кои секогаш претставувале натпревари од висок ризик). Познато е дека уште кон крајот на 80-те години од минатиот век на ресенскиот стадион одекнувала песната “Послушајте Патриоти„ по што подоцна групата го добила своето име. Во 1990 година се појавило првото сино знаме на кое пишувало ПАТРИОТИ, а потоа биле испратени писма до тогашниот ЈУ Спорт магазин по повод формирањето на групата. Во 1991 се случил еден од најголемите инциденти во кои учествувала групата, а тоа е судирот со навивачите на ФК Велешта при што се водела вистинска војна низ ресенските улици после победата на ФК Преспа со резултат од 3-2.
После изградбата на спортската сала во Ресен, навивачката група почнува да ги следи и натпреварите на ракометниот клуб Преспа. Во овој период почнува и доминацијата на РК Преспа (која тогаш го носела името Јафа Промет поради својот спонзор) во македонскиот ракомет која кулминира со шампионската титула во сезоната 1996/97 и настапот како прв македонски тим во Европската Лига на Шампиони во 1997/98. Во овој период се развива и дотогашното меѓуградско соперништво Ресен-Битола и на спортски план во двобоите со РК Пелистер кој претставувал главен соперник за титулата.
По повлекувањето на спонзорот, РК Преспа запаѓа во финансиски проблеми што подоцна резултира со испаѓање од Македонската Ракометна Супер Лига. Во меѓувреме ФК Преспа, која тогаш се натпреварувала во Втората Македонска Лига, од исти причина паѓа во понизок ранг. Со тоа се започнува еден период на неактивност на навивачката група сè до 2006 година кога РК Преспа гради силен тим и успева да избори враќање во македонската ракометна елита по освојувањето на Македонската Прва Лига и победата во бараж натпреварот на гостински терен против РК Весна од Велес на кој навивачката група се упатува со два автобуси и десетина автомобили. Следната сезона, Ресен претставува едно од најтешките гостувања во Македонската Супер Лига по што РК Преспа завршува на четвртото место и обезбедува настап во Европскиот Челинџ Куп. Наредните неколку сезони РК Преспа се соочува со проблеми во играчкиот и стручниот кадар што резултира со лоша игра на тимот, но навивачката група Патриоти, и покрај преполовениот број, е присутна на натпреварите на својот тим до денешен ден.
Максимилијан Сфорца

Максимилијан Сфорца (роден на - починал на ) бил војвода од Милано како член на династија Сфорца. Тој бил син на Лудовико Сфорца. Максимилијан владеел во периодот од 1513 до 1515 година.
Кога имал три години неговиот татко се обидел да уреди брак меѓу него и Марија Тјудор, ќерка англискиот крал Хенри VII. Сепак Хенри ја отфрлил понудата.
Региони во Јапонија

Регионите во Јапонија не претставуваат административни единици, туку опстанале поради таквата улога која ја имале во минатото. Денес сè уште се користат неслужбено, како во учебници по географија, метеоролошки билтени и во состав на имињата на установите и претпријатијата (на пр. Железница Кинки Нипон, банката Чугоку, Универзитет на Тохоку итн).
Од север кон југ, традиционалните региони се следниве:
*Хокаидо (островот Хокаидо и околните острови, население: 5.507.456, најголем град: Сапоро)
*Тохоку (северно Хоншу, население: 9.335.088, најголем град: Сендај)
*Канто (источно Хоншу, население: 42.607.376, најголем град: Токио)
** архипелагот Нанпо: дел од пошироко Токио
*Чибу (централно Хоншу, вклучувајќи ја планината Фуџи, население: 21.714.995, најголем град: Нагоја), понекогаш се дели на:
**Хокурику (северозападно Чибу, најголем град: Каназава)
**Кошинецу (северозападно Чибу, најголем град: Ниигата)
**Токај (јужно Чибу, најголем град: Нагоја)
*Кансај (Кинки) (западно-централно Хоншу, население: 22.755.030, најголем град: Осака)
*Чугоку (западно Хоншу, население: 7.561.899, најголем град: Хирошима)
*Шикоку (остров, население: 3.977.205, најголем град: Мацујама)
*Кјушу (остров, население: 14.596.977, најголем град: Фукуока) каде спаѓаат:
** архипелагот Рјукју (''Нансеј-шото'')
*** Сацунан: дел од префектурата Кагошима
***''Рјукју-шото'' и островите Дајто: Окинава
Секој регион опфаќа по неколку префектури, освен Хокаидо, кој е сам свој регион.
1 Поврзано
*Префектури во Јапонија
*Географија на Јапонија
*Список на градови во Јапонија
Шон Сент-Леџер

Шон Сент-Леџер Хол (Солихал, 28 декември 1984) — ирски фудбалер и репрезентативец на оваа земја иако има англиско потеколо. Тој во моментов настапува за екипата на Лестер Сити. Сент-Леџер беше дел од репрезентацијата на Ирска која беше поразена во контроверзен натпревар од Франција во баражите за Светското првенство 2010, а исто така беше член на својата репрезентација на Евро 2012 и го постигна единствениот погодок за ирците на турнирот.
Сент-Леџер ја започнал својата кариера играјќи за екипата на Питерборо Јунајтед за да во 2006 година направи трансфер во Престон за сроман сума од € 250 000. Во 2009 тој помина четиримесечен период на заем во Мидлзборо пред во летото 2011 година да стане нов играч на Лестер Сити за сума од 1,4 милиони €.
Обединета нормативна податотека

Обединетата нормативна податотека (|Gemeinsame Normdatei, крат. GND) — меѓународна нормативна податотека во која се организирани лични имиња, предметни определници и здруженија од разни библиотечни каталози. Наменета е првенствено за документација во библиотеки и архиви. Со неа раководи Германската национална библиотека (DNB) во соработка со разни библиотечни мрежи. Правата на GND се водат под лиценцата Криејтив комонс Нула (CC0).
1 Видови на единици во GND
Обединетата нормативна податотека е пуштена во април 2012 и ги здружува содржините на следниве нормативни податотеки (сега укинати):
* Нормативна податотека на лични имиња (''Personennamendatei''; PND)
* Обединета нормативна податотека на здруженија (''Gemeinsame Körperschaftsdatei''; GKD)
* Нормативна податотека на клучни зборови (''Schlagwortnormdatei''; SWD)
* Податотека на единствени наслови на Германскиот музички архив (''Einheitssachtitel-Datei des Deutschen Musikarchivs''; DMA-EST)
На нејзиното започнување (5 април 2012), GND содржи 9.493.860 податотеки, од кои 2.650.000 се однесуваат на лични имиња.
Постојат шест вида на единици во GND:
Вид, Германски (официјално), Превод
p, Person (individualisiert), личност (поединец)
n, Name (nicht individualisiert), личност (име)
k, Körperschaft, здружение
v, Veranstaltung, настан
w, Werk, дело
s, Sachbegriff, поим
g, Geografikum, место
2 Поврзано
* Виртуелна меѓународна нормативна податотека (VIAF)
* Контролен број на Конгресната библиотека (LCCN)
* LIBRIS - нормативна податотека на Кралската библиотека на Шведска
* Нормативна контрола
* Шаблон:Нормативна контрола
Дани Дринквотер

Даниел Ноел "Дани" Дринквотер (роден на 5 март 1990 година) — англиски фудбалер, играч од средниот ред на Челси.
На репрезентативно ниво тој ја има претставувано Англија во селекциите под 18 и под 19 години, како и во сениорската репрезентација за која дебитирал во 2016 година.
Казапа (департман)

Казапа (Caazapá) е департман во Парагвај. Главен град на департманот е градот Казапа. Казапа се наоѓа во Источен Парагвај и меѓу Парагвајците е познат по насадите на портокал и мандарина. Источниот дел е релативно неразвиен и е составен од брда и прашума. Западниот дел на департманот е составен од низини и мочурливи површини.
1 Административна поделба
Департманот е поделен на 10 окрузи:
округ, население
урбано, рурално, вкупно
Абај, 2,640, 23,535, 26,175
Буена Виста, 1,416, 3,924, 5,340
Казапа, 5,990, 16,382, 22,372
Доктор Моисес С. Бертони, 330, 4,286, 4,616
Иегрос, 1,067, 4,891, 5,958
Хенерал Игинио Мориниго, 1,242, 4,257, 5,499
Масиел, 431, 3,526, 3,957
Сан Хуан Непомукено, 6,937, 17,306, 24,243
Тавај, 656, 12,698, 13,354
Јути, 4,299, 23,704, 28,003
2 Географија
Департманот се наоѓа во регионот Источен Парагвај. На север департманот граничи со департманот Гваира, на југ со департманот Итапуа, на исток со департманот Алто Парана и на запад со департманите Мисионес и Парагвари.
Највисока температура измерена во департманот била 37 степени целзиусови, а најниста 1 степен целзиусов.
3 Наводи
* Illustrated Geography of Paraguay, SRL Distributed Arami, 2007. ISBN 99925-68-04-6
* Geography of Paraguay, First Edition 1999, Publisher Hispanic Paraguay SRL
4 Поврзано
* Парагвај
* Департмани во Парагвај
Дива

Дива е позната женска пејачка. Овој термин се употребува за да се опише жена која има извонреден талент во операта, како и во театарот, филмот и забавната музика. Значењето на зборот дива се поврзува со значењето на зборот прима дона.
1 Потекло на зборот
Во англискиот јазик, зборот навлегол во 19-от век. Потекнува од италијанската именка ''diva'' што значи „женско божество“. Множината од зборот гласи „диви“ а на италијански ''dive''. Основното значење на зборот е божица женски род од латинскиот збор ''divus'' (италијански јазик ''divo''), некогаш дефинирано спорд смртта, или латинскиот ''deus'', Бог. Зборот е сроден со Хинду терминот ''Ѓавол'' кој значи божица (машки род ''Дева'' што значи Бог) што потекнува од санскритскиот јазик, еден од најраните Индоевропски јазици; зборот исто така е сроден со авестискиот јазик, негирајќи го зороастрискиот концепт на ''Daevas'' и литванскиот зборе ''deivė'', што значи женско божество.
Машката форма ''divo'' постои во италијанскиот јазик и се употребува за тенори, како Енрико Карусо и Бенјамино Гигли. Италијанскиот термин ''divismo'' опишува ѕвезден систем во филмската индустрија. Во модерниот италијански, ''diva'' и ''divo'' едноставно ги опишуваат посакуваните познати личности, осовено филмските глумици и глумци и може да биде преведено како „(филмска) ѕвезда“. Екстравагантниот восхит на дивите е заеднички елемент на камп културата.
2 Употреба во популарната култура
Терминот Дива бил инспирација за создавање голем број песни, дела како и филмови.
3 Поврзано
*''Дива'' (албум на Јелена Карлеуша)
* Училишна дива
UTC+09:00

UTC+09:00 — часовен појас со отстапување од UTC од +09:00 часа. Ова време се користи во:
1 Како стандардно време (цела година)
*Индонезија (источна)
**Молучки Острови
**Папуа и Западна Папуа (индонезиска Нова Гвинеја)
*Источен Тимор
*Јапонија јапонско стандардно време
*Јужна Кореја корејско стандардно време
*Палау
*Русија иркутско време
**Бурјатија**Иркутска област*Северна Кореја
2 Поврзано
*Време во Индонезија
*Време во Русија
3 Наводи
cs:Časové pásmo#UTC+9 I, JST (Japan Standard Time), KST (Korea Standard Time)
es:Huso horario#UTC+09:00, I
Пијанечка Република

Пијанечка Република слободна територија во областа Пијанец, Делчевско, создадена по завршувањето на Руско-турската војна во 1878 г.
Не адоволен од развојот на настаните во однос на македонското прашање, војводата Илија Марков Малешевски (Дедо Иљо Малешевски) во соработка со другите македонски војводи: Ѓорѓија Пулевски, Григор Огненов, Ѓорѓи Цочов, Коте Карчов, Димитар Трифунов Цветков и Ѓорѓи Антонов ги разоружале башибозучките банди во селата јужно од Ќустендил, и без судири го запоседнале реонот Пијанец.
Оваа акција започнала на 20 јануари 1878 г. (стар стил). Бидејќи се знаело дека турската војскаи властите се повлекле од Пијанец, а останале само Башибозучки банди, Иљо Малешевски решил да ги разоружа и тоа без дозвола на руските власти во Ќустендил. На местото Ветрански ливади тој се состанал со влијателниот буљукбаша Мустафа Брзе од село Габрово. Со него било договорено муслиманските првенци од пијанечките села (12-14 на број) во рок од три дена да го соберат оружјето и да го предадат на неговата чета во Долен Црквенец каде се наоѓал неговиот штаб. Истото било направено без отпор, а му се потчинил и прочуениот пијанечки ајдук Суљо.
Во оваа ослободителна акција се вклучил и Димитар Поп Ѓорѓиев Беровски. Овие здружени чети од околу 150 вооружени луѓе направиле обиколка на селата, при што било убедено населението во нивните ослободителни намери. Исто така била формиранна - востаничка власт составена од востаничките чети, селските старешини, привремена полициска стража (12 души) и една комисија составена од првенците: Иванчо Попов Икономов од Царево Село - претседател, Ангел С. Чинев, Никола Тодоров, Мицо Киселички, Мане Арсов, Мануил Поп Костадинов, Ангел Н. Чорбаџиски, Мито Н. Бојаџијата, Амит Кадисли и Мола Мехмед.
Во втората половина на февруари било објавено дека Пијанец останува под турска власт, а четите на Иљо Малешевски и Димитар Беровски добиле наредба да се повлечат во Ќустендил. Сепак впоставената власт во Пијанец продолжила да опстојува сè до 29 март 1878. Тогаш пазарџиите враќајќи се од Виница ја донеле веста дека од Кочани кон Царево Село доаѓа многубројна турска војска составена од неколку табури (батаљони) со 4 планински топови и 150 коњаници. Ова предизвикало страв и паника кај христијанското население во пијанечките села, кое набрзина почнало да бега (околу 160 семејства) кон Ќустендил. Еден дел од бегалците се вратиле на почетокот на зимата а другите се населиле во испразнетите турски куќи во Ќустендил, Софија и Ловечко.
Турската војска пристигнала во Царево Село на 30 март 1878 г. До христијанското население било пратено соопштение дека нема да му се случи ништо ако се врати во своите домови. Иако тоа било прифатено со недоверба, сепак подоцна се покажало дека турските власти навистина не направиле никакви репресалии врз македонското население.
Каспер Шмајхел

Каспер Петер Шмајхел (роден на 5 ноември 1986 година, во Копенхаген) — дански фудбалер, голман на Селтик и на данската репрезентација.
Тој е син на легендарниот дански голман Петер Шмајхел.
1 Клупска кариера
Шмајхел ја започнал својата кариера во Манчестер Сити, но имал престои на заем во голем број клубови како Дарлингтон, Бери и Фолкерк пред да го направи своето деби за Сити. Иако од своето први појавување па натаму било очекувано да Шмајхел биде избор број еден на голманската позиција во Сити, на почетокот на сезоната 2007-2008 појавата на Џо Харт резултирала со нова позајмица на Шмајхел овојпат во Кардиф Сити. Подоцна, доаѓањето на репрезентативниот голман на Република Ирска Шеј Гивен во јануари 2009 година значело и дефинитивно дека Шмајхел ја губи позицијата дури и на втор голман во Сити, па во август истата година, му било дозволено да се поврзе со поранешниот менаџер Свен-Горан Ериксон во Нотс Каунти. Тој поминал само една сезона со нив која се покажала како многу успешна за клубот и за самиот играч, но заради проблемите со финансиската состојба на Нотс Каунти Шмајхел решил да замине и неговиот договор бил раскинат со взаемна согласност. Потоа му се приклучил на Лидс Јунајтед во мај 2010 година, но повторно, неговиот мандат во клубот траел само една сезона.
На 27 јуни 2011 Шмајхел потпишал за Лестер Сити, каде што повторно соработувал со Свен-Горан Ериксон. Во сезоната 2013-2014, Шмајхел ги одиграл сите 46 натпревари на Лестер во Чемпионшип лигата помагајќи му на клубот да го освои првото место на крајот на сезоната и да обезбеди промоција во Премиер лигата. По завршувањето на сезоната тој го продложил својот договор со Лестер за уште четири години до летото 2018 година.
2 Репрезентативна кариера
Тој одиграл 17 натпревари за селекцијата на Данска под 21 година. Шмајхел бил повикан и во сениорската репрезентација, за првпат против Исланд на 13 мај 2011 година. На 29 мај 2012, тој исто така бил повикан во составот на репрезентацијата на Данска за Евро 2012 како трет голман, откако поради повреда Томас Соренсен морал да го откаже учеството. Своето деби за сениорската репрезентација, Шмајхел конечно го направил на 6 февруари 2013 во поразот со 3-0 од Македонија на Арена Филип II.
3 Титули
3.1 Лестер Сити
*Чемпионшип лига : 1
: 2013-2014
*Премиер лига : 1
: 2015-2016
ФК Шрузбери Таун

Шрузбери Таун Фудбал Клуб е англиски фудбалски клуб со седиште во Шрузбери, Шропшајр. Клубот учествува во Лига Еден, третото ниво на англискиот фудбал. Клубот е формиран во 1886 година и има играно во сите три долни дивизии, а се приклучуваат на фудбалската лига во 1950 година. Од 2007 година, тие настпауваат на Њу Медоу стадионот, кој спаѓа во четвртата категорија на УЕФА.
1 Стручни кадри
* Сопственик: Р Е Вајчерли
* Директори: Џејмс Хјус
* Претседател: Мал Старки
* Менаџер: Греам Тарнер
* Тренер на сениорите: Џон Тревик
* Тренер на првиот тим: Мајкл Џексон
* Тренер на голманите: Гејвин Ворд
* Менаџер на дресови: Дејв Ешлин / Пит Гитенс
* Фитнес тренер: Тони Форд
* Тренер на младинците: Вејн Еванс
* Физиотерапевт на првиот тим: Кристофер Скит
* помошник физиотерапевт: Скот Гормли
* Клупски доктор: Џим Вентал
* Клупска маскота: Лени-лавот, Мистер Лени
Ана Багрјана

Ана Багрјана (|Анна Багряна) — украинска писателка, поет, драматург и преведувач.
1 Животопис
Таа е родена на 24 март 1981 година во Фастов, Киевската област. Завршила украински јазик и литература на ''Институтот за филологија на Киевскиот национален универзитет „Тарас Шевченко“''. Работела како новинар во телевизија, радио и во печат. Од 2007 до 2009 година била Секретар на Советот на Националниот сојуз на писателите на Украина за работа со млади автори и главен уредник на списанието „Гранословие“.
Член е на Националниот сојуз на писателите на Украина и на Здружението на украинските писатели.
2 Книжевно творештво
Автор е на поетските книги „Соцветие од зборови” (2000), „Сред виолетовите соништа“ (2002), „Меѓу боговите и нас“ (2005), „Прошетка по јаже“ (2008), „Другите линии“ (2009), „Баење од љубов“ (2011); романите „Етимологија на крвта“ (2008), „Толку необична љубов“ (2010), „Дошкуљака“ (2012); книга раскази за деца „Животи на истакнати деца“ (2010); низа драмски дела, раскази и критички статии објавени во антологии, алманаси и литературни списанија. Изведени се претстави со пиеси и либрето на Ана Багрјана во Украина, САД и Македонија.
Преведува од словенски јазици. Составител и преведувач на „Антологија на современна поезија на Македонија“ на украински јазик.
Наградена е со повеќе украински и меѓународни книжевни награди: „Рукомесло“, „Коронација на зборот“, „Смолоскип„, Меѓународна украинско-германска награда „Олес Гончар“, „Сребрено перо” (Бугарија), награда „Марусја Бек“ (Канада), повелбата „Академија на Медитеранот“ (Струга, Македонија) и др.
Нејзини дела се преведени на полски, азербајџански, бугарски, руски, македонски, француски, англиски, латвиски, ерменски, албански, српски, хрватски и други јазици. Книгите на Ана Багрјана се објавени во Белгија, Полска, Азербајџан, Бугарија, Србија и Македонија.
3 Поврзано
* Украинска книжевност
Флора на Македонија

Флората на Македонија ― го претставува сиот растителен свет, односно сета растителност на територијата на Македонија.
Претставена е со околу 210 семејства, 920 родови и околу 3.700 видови. Најзастапена група се скриеносемениците, со околу 3.200 видови, проследени од мововите (350 видови) и папратите (42).
Фитогеографски, Македонија ѝ припаѓа на илирската покраина на Циркумбореалниот регион во рамките на Бореалното царство. Според Светскиот фонд за природа (WWF) и Дигиталната карта на европски еколошки региони на Европската агенција за животна средина, територјата на Република Македонија може да се подели на 4 екорегиони: пиндски мешани шуми, балкански мешани шуми, родопски мешани шуми и егејски тврдолисни и мешани шуми.
1 Бројчена застапеност на растителните семејства, родови и видови
Сите родови и видови на растенија што виреат во Македонија се претставени во делото „Флора на Република Македонија“ од академикот Кирил Мицевски, еден од најважните ботаничари во Македонија.
Група, Семејства, Родови, Видови, Подвидови, сорти, облици, Сите таксони
Џигерници, 29, 42, 66, -, -
Роговници, 1, 1, 1, -, -
Мовови, 34, 124, 330, -, -
Црвоточни, 3, 5, 6, -, 6
Членестостеблени, 1, 1, 7, 13, 20
Папрати, 15, 21, 42, 18, 60
Голосеменици, 4, 6, 15, 7, 22
Скриеносеменици*Дикотиледони*Монокотиледони, 12010218, 720565155, 3.2002.600600, 1.7001.500200, 4.9004.100800
Вкупно растителни таксони, 210, 920, 3.700, 1.740, 5.350
2 Поврзано
* Фауна на Македонија
Водна детелина

Водната детелина (лат. ''Menyanthes trifoliata'') или уште барска детелина или горчивче или горчлива детелина — тревесто повеќегодишно растение од семејството Menyanthaceae. Расте низ заблатени места, мочуришта, крај реки.
1 Лековитост
Корисен дел од ова растение се листовите кои се берат за време на цветањето од мај до јули. Во својот хемиски состав содржат горчливи гликозиди од иридоиден тип, флавоноиди, органски киселини, масти, и друго. Дејствува антивоспалително, односно ја намалува телесната температура.
Ботниско Море

Ботниско Море (|Bottenhavet; |Selkämeri) — море кое го поврзува Ботнискиот Залив со Балтичкото Море. Кваркен се наоѓа помеѓу двете. Заедно, Ботниското Море и заливот сочинуваат поголем географски ентитет, Ботнискиот Залив, каде што Ботнинското Море е јужниот дел. Целиот Ботниски Залив се наоѓа помеѓу Шведска, на запад, Финска, на исток, и Оландското Море и Архипелашкото Море на југ. Површината на Ботинското Море е приближно 79.000 км<sup>2</sup>. Најголемите крајбрежни градови, од југ кон север, се Раума и Пори во Финска и Јевле и Сундсвал во Шведска. Умео (Шведска) и Васа (Финска) се наоѓаат на крајниот север, во близина на Ботинскиот Залив.
1 Поврзано
* Национален парк Ботниско Море
Список на места во Тирингија

Ова е список за географските објекти во покраината Тирингија, Германија.
1 Планини
* Харц
* Рен
* Тириншка Шума
2 Реки
* Гера (низ Арнштат и Ерфурт)
* Илм (низ Илменау и Вајмар)
* Лајне (низ Лајнефелде-Ворбис и Хајлигенштат)
* Плајсе (низ Алтенбург)
* Зале (низ Залфелд, Рудолштат и Јена)
* Шпроте (низ Шмелн)
* Унштрут (низ Милхаузен, Бад Лангензалца и Земерда)
* Вајсе Елстер (низ Грајц и Гера)
* Вера (низ Хилдбургхаузен, Мајнинген и Бад Залцунген)
* Випер (низ Зондерсхаузен)
3 Разно
* Ајхсфелд
* Национален парк Хајних
4 Градови
види Список на градови во Германија
Кристине Либеркнехт

Кристине Либеркнехт (|Christine Lieberknecht; р. во ) — германска политичарка во Христијанската демократска унија (CDU). Моментално е министер-претседател (премиер) на сојузната покраина Тирингија од 2009 година и како претседавач на покраинскиот огранок на партијата во Тирингија.
Кјушу

Кјушу (јап. 九州, букв. „деевет покраини“) е трет остров по големина во Јапонија и традиционален регион. Историското име на подрачјето е Сајкајдо (西海道, „западноморско коло“), што се однесува на Кјушу и околните острови.
Во 2006, Кјушу имал 13.231.995 жители и зафаќал површина од 35.640 км<sup>2</sup>.
1 Географија
Островот е планински, со извесни вулкански подрачја. На него се наоѓа најактивниот вулкан во земјата, Асо (1.591 м). Други обележја на тектонска активност се бројните топли извори, од кои најпознатите се во Бепу (источен брег) и кај планината Асо, во средишниот дел на островот.
Името Кјушу доаѓа од деветте стари покраини на областа Сајкајдо: Чикузен, Чикуго, Хизен, Хиго, Бузен, Бунго, Хјуга, Осуми и Сацума.
Денешниот регион Кјушу (九州地方, Кјушу-чихо) е политички утврден (но неадминистративен) регион кој се состои од 7 префектури на самиот остров и Окинава на југ:
* Северно Кјушу
*************
Како остров на 37-мо место во светот по површина, Кјушу е помал од Шпицберг, но поголем од Тајван. По население го зазема 13-тото место, помалку населен од Борнео, но повеќе од Куба.
2 Стопанство
Делови од Кјушу се одликуваат со суптропска клима, особено префектурите Мијазаки и Кагошима. Најважни земјоделски производи се оризот, чајот, тутунот, слаткиот компир и сојата, како и одгледувањето на буба за свила. Покрај ова, островот е познат по разни видови на порцелан, како што се аритскиот, имарскиот, сацумскиот и карацуанскиот. Тешката индустрија е концентрирана на северот околу Фукуока, Китакјуши, Нагасаки и Оита и е застапена со производството на хемикалии, автомобили, полупроводници и обработката на метали.
Во 2010, вработеноста на висококвалификуваната работна сила била најниска во земјата, со 88,9%.
Покрај вулканското подрачје на југот, во северниот дел има значајни топли извори околу Бепу. Во овие извори се живеалиште на извесни екстремофилски микроорганизми, кои опстануваат на крајно високи температури.
3 Поврзано
* Азуми - староседелски народ од северот на Кјушу
* Географија на Јапонија
* Региони во Јапонија
4 Наводи
* Nussbaum, Louis-Frédéric and Käthe Roth. (2005). Cambridge: Harvard University Press. 10-ISBN 0-674-01753-6; 13-ISBN 978-0-674-01753-5;
Сиудад дел Есте

Сиудад дел Есте (шпански: ''Ciudad del Este'', „источен град“, „град од истокот“) — вториот најголем град во Парагвај. Градот се наоѓа во департманот Алто Парана, на реката Рио Парана. Според податоците од 2008 година, градот имал население од 320.872 жители.
1 Историја
Градот бил основан во 1957 година. Првичното име на градот било ''Пуерто Флор де Ли'', а до 1989 година бил познат како ''Пуерто Пресиденте Стреснер'', по Алфредо Стреснер.
2 Географија
Градот и истоимениот округ се наоѓаат во југоисточен Парагвај. Сиудад дел Есте се наоѓа спроти бразилскиот град Фоз до Игвасу. Овие два града ги дели реката Парана и поврзани се со Мостот на пријателството. Во влизина е и аргентинската граница. Сидуад дел Есте и околните окрузи Ернандаријас и Пресиденте Франко ја формираат метрополитенската област Гран Сиудад дел Есте.
3 Поврзано
* Парагвај
* Градови во Парагвај
Список на Американски Македонци

Ова е список на Американски Македонци. Списокот вклучува Американци со македонско потекло кои се истакнале во американскиот културен и општествен живот.
1 Личности
* Џорџ Атанасоски, стопанственик, политичар и основан на „Македонско сонце“.* Владимир Четкар, џез-музичар од Њујорк* Дино Делевски, фудбалер* Џими Димос, поранешен пратеник во собранието на Луизијана.
* Кевин Флечер, кошаркар
* Питер Џорџ, олимписки медалист во кревање тегови* Тим Геглајн, советник на Џорџ Буш* Денис Илич, стопанственик, правник* Маријан Бајов Илич, сопственик на MotorCity Casino* Кристофер Илич, член на одборот на претседатели на Ilitch Holdings, Inc.* Мајк Илич, стопанственик и сопственик на Detroit Red Wings и Detroit Tigers* Кевин Кузманов, бејзбол играч
* Јован Кировски, фудбалер* Дарко Митревски, режисер и текстописец* Џорџ Нанчов, фудбалер
* Луис Нанчов, soccer player
* Сандре Наумовски, фудбалер* Енди Пејков, стопанственик
* Трајан Стојанович, професор
* Пит Стојанович, фудбалер
* Мајк Врајбел, рагби-играч
* Мајк Зафировски, стопанственик* Стојан Христов - писател и член на МАНУ.
2 Наводи
3 Поврзано
* Македонци
* Американци
* Македонска дијаспора
* Американски Македонци
Ѓаволски канџи

Ѓаволски канџи — растение од семејтвото на сусамите, по потекло од Јужна Африка. Билката Ѓаволски канџи го добива името, поради специфичниот изглед на неговите плодови, кои личат на канџи. Првично ова растение било познат само во Јужна Африка, но уште првите европски колонисти ги откриваат лековитите својства на билката и го пренесуваат во Европа, каде почнува да се користи за лекување на артритис и гихт.
1 Лековитост
Корените на ѓаволските канџи се користеле како смирувачко средство и како средство за подобрување на варењето. Експерементално својствата на ѓаволскиет канџи се потврдени од многу различни и независни медицински експерти во целиот свет.
Лековитите својства се должат во голема мера на присуството на иридоиди и флавоноиди, кои дејствуваат активно против негативните манифестации на гихт, ревматизам, миалгија, лумбаго и најмногу при артритис. Утврдено е дека при употреба на ѓаволски акнџи се намалуваат болката и отокот при воспаление на зглобови и се враќа подвижноста.
Ѓаволските канџи има многу аспектна акција: противревматична, болка, смирувачко и диуретично дејство. Доведува до намалување на уричната киселина и серумскиот холестерол и е многу погоден при заболувања на уринарниот систем. Препорачливо е да се користи течен екстракт на билки кој е многу урамнотежен производ.
Вркута

Вркута позната и како арсланска шепа, бисерок и моминска наметка (лат. ''Alchemilla vulgaris'') е зелјесто растение од семејството рози (Rosaceae). Научното име потекнува од арапскиот збор ''alkemelych'', што значи небесна роса и латинскиот ''vulgaris'' што значи обичен.
1 Лековитост
Вркутата е позната како универзален лек за сите женски болести. Капките од лисјата се составен дел од многу напитоци.
Цвета од крајот на мај до почетокот на есента, со мали зеленикаво-жолти цветчиња. Листовите може да се собираат во пролетта, но најдобро е да се собираат во времето на цветање. Содржи танини, флавоноиди, горчливи супстанции, органски киселини, фитостерин, салицилна киселина, етерични масла кои изобилуваат со витамин Ц.
Има антибактериски ефекти, но имаат многу корисни ефекти. Таа е призната како една од најефикасните растенија против женските проблеми. Во народната медицина веќе долго време се користи за лекување на генитални инфекции. Таа го запира растот на ракот на дојката. Може да се користи од страна на жените од сите возрасти. Не се препорачува за бремени жени, доилки и луѓе со заболувања на црниот дроб.
Амамбај (департман)

Амамбај е департман во Парагвај, поточно во регионот Источен Парагвај. Главен град на департманот е Педро Хуан Кабалјеро.Името на департманот потекнува од името на еден вид папарат кој расте во регионот.
1 Окрузи
Департманот е поделен на 4 окрузи:
окрузи, население (2002)
Бела Виста, 9.611
Капитан Бадо, 17.117
Педро Хуан Кабалјеро, 88.189
Занха Пита, н.п.
2 Географија
Департманот се наоѓа во регионот Источен Парагвај. На север департманот се граничи со Бразил, на југ со департманот Каниндеју, на исток со Бразил и на запад со департманите Консепсион и Сан Педро. Просечната температура во департманот е 21 степен. Во лето температурата достигнува 35 степени, а во зима паѓа до -1 степен.
3 Наводи
* Geografía Ilustrada del Paraguay, Distribuidora Arami SRL; 2007. ISBN 978-99925-68-04-0
* Geografía del Paraguay, Primera Edición 1999, Editorial Hispana Paraguay SRL
4 Поврзано
* Парагвај
* Департмани во Парагвај
Пјеро ди Козимо де Медичи

Пјеро ди Козимо де Медичи (роден на во - починал на во ) — де факто владетел на Фиренца во периодот од 1464 до 1469 година во времето на ренесансата.
Пјеро Медичи е роден како најстар син на Козимо Стариот и Контесина де Варди. Во 1444 година се оженил за Лукреција Торнабони која имала старо фирентинско потекло. Во текот на својот живот постојано бил болен. Во текот на животот на неговиот татко, тој не играл голема улога поради неговата постојана лоша здравствена состојба.
Неговото време како водач во Фиренца било одбележано со обид за државен удар предводен од Лука Пити и Николо Содерини. Во 1467 Пјеро морал да се соочи со војна против Република Венеција, поттикнати од фирентинската поддршка дадена на Франческо I Сфорца, војводата на Милано во која битка венецијанските сили доживеале пораз.
Тој исто така ја продолжил традицијата на семејството да дава уметничко покровителство. Починал во 1470 година.
Џовани ди Козимо де Медичи

Џовани ди Козимо де Медичи (роден на во - починал на во ) бил италијански банкар и покровител на уметноста.
Џовани Медичи е роден како втор син на Козимо Стариот и Контесина де Барди. За разлика од својот брат, Џовани имал добра здравствена состојба и бил прогласен од Козимо како негов веројатен наследник. Од 1438 тој основал филијала на семејната банка во Ферара.
Во 1454 Џовани бил избран за игумен на Фиренца и следната година тој станал член на делегацијата која ја доби Папа Пиј II во градот. Следната година Козимо го направил генерален директор на својата банка.
Џовани се оженил со Џиневра дељи Алесандри во 1453 година. Имале само едно дете кое починало во 1459 година, а освен ова тој имал и најмалку уште две вонбрачни кои исто така починале многу млади.
Џовани починал во 1463 година и бил погребан во базиликата ди Сан Лоренцо.